Diari Oficial de la Generalitat Valenciana


Sumari del DOGV 6692, del 16-01-2012 (2011/12105)

Notificació de la sentència dictada en el judici de divorci contenciós número 178/2010.
---------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12839


Organisme emissor
:   Jutjat de Primera Instància i Instrucció Número 4 i de Violencia Sobre la Dona de Sueca

Tipus de document
:   Edicte

Notificació de la sentència dictada en el judici de divorci contenciós número 178/2010. [2011/12148]  
Divorci contenciós 000178/2010  
De: Ekaterine Pirtskhalaishvili.  
Procuradora: Noelia Bañón Mas.  
Contra: Emzar Shvelidze i Ministeri Fiscal.  
En aquest procediment de divorci número 178/2010, seguit a instàncies d'Ekaterine Pirtskhalaishvili contra Emzar Shvelidze, s'ha dictat la sentència, que té l'encapçalament i part dispositiva, literalment, com segueix:  
«José Luis Mendoza Gastearena, magistrat d'aquest Jutjat de Primera Instància i Violència sobre la Dona número 4 de Sueca i partit judicial, he vist aquestes actuacions de divorci contenciós número 178/2010 tramitades davant d'aquest Jutjat a instàncies d'Ekaterine Pirtskhalaishvili, representada per la procuradora dels tribunals Noelia Bañón, i assistida per la lletrada María José Sendra-LLopis, contra Emzar Shvelidze, declarat en rebel·lia, i amb la intervenció del Ministeri Fiscal.  
  
Dispositiva  
Estime la demanda interposada per la procuradora dels tribunals Noelia Bañón, en nom d'Ekaterine Pirtskhalaishvili, i decrete la dissolució legal per causa de divorci del matrimoni format per Ekaterine Pirtskhalaishvili i Emzar Shvelidze, i dispose com a mesures derivades de la dissolució les següents:  
1r. Els cònjuges podran viure separats i cessarà la presumpció de convivència conjugal, i quedaran revocats els consentiments i poders que qualsevol d'ells haja atorgat a l'altre.  
2n. S'encomana a la mare María Teresa la guarda i custòdia sobre els menors, subjecta a la pàtria potestat, únicament i exclusivament, d'aquests progenitors.  
3r. El pare podrà comunicar i tindre en companyia seua els menors, una vegada haja complit la condemna, els caps de setmana alterns, des de les 10.00 hores del dissabte fins a les 19.00 hores del diumenge; es realitzarà el lliurament i la devolució dels menors al punt de trobada de Sueca, i si aquest no estiguera operatiu, a les dependències de la policia local de la localitat on residisca la mare.  
4t. El demandat ha de pagar a l'actora, en concepte de contribució a les càrregues del matrimoni, la suma de cent euros (100 €) mensuals, per cada un dels fills, que haurà de pagar de bestreta, dins dels cinc primers dies de cada mes natural, mitjançant l'ingrés en el compte corrent o llibreta d'estalvis que a aquest efecte designe el perceptor. L'esmentada quantitat s'actualitzarà anualment, comptant des de l'endemà de la notificació d'aquesta resolució, en proporció a les variacions que experimente l'índex de preus al consum publicat per l'Institut Nacional d'Estadística o organisme que el substituïsca.  
5é. Les despeses extraordinàries relatives a ambdós fills seran sufragades a mitges entre ambdós esposos i s'estendran a les despeses escolars de llibres, matrícules, uniformes, classes complementàries, campaments, matrícules, uniformes, llibres o cursos a l'estranger, entre altres, i sanitàries de factures mèdiques, quirúrgiques i de farmàcia, ortodòncia, ortopèdia i oftalmologia. Les despeses extraordinàries d'educació no s'han de pagar quan es concedisca qualsevol tipus de beca o ajuda per al pagament d'aquests conceptes, i en el cas que el cost excedisca de l'import de la beca, ambdós progenitors n'han de sufragar el 50%.  
Es requereix a ambdós progenitors que s'abstinguen de generar situacions de tensió físiques o verbals en presència dels fills menors, així com de realitzar qualsevol manifestació a aquests que suposen menyspreu o demèrit de l'altre progenitor.  
L'incompliment de les obligacions personals imposades en sentència, i concretament el règim de comunicació i estades (antic règim de visites) fixat als menors i el pagament d'aliments, podrà donar lloc a la multa coercitiva de l'article 776 de la Llei d'Enjudiciament Civil, sense perjudici de les altres mesures, fins i tot penals, que pertoquen adoptar.  
  
No pertoca fer un pronunciament especial sobre les costes causades, i cada part ha de pagar les costes causades a instàncies seues i las comunes a mitges.  
Una vegada siga ferma aquesta resolució, comuniqueu-la al registre civil on conste inscrit el matrimoni, a fi que s'efectue l'anotació oportuna al marge.  
Notifiqueu aquesta sentència a les parts, i feu-los saber que en contra es pot interposar un recurs d'apel·lació, dins del termini de cinc dies següents a la seua notificació, davant d'aquest Jutjat i per a l'Audiència Provincial de València.  
Aquesta és la meua sentència, de la qual cal deixar una testimoniança en les actuacions, que jutjant definitivament en primera instància pronuncie, mane i firme».  
I atés que el demandat esmentat, Emzar Shvelidze, es troba en parador desconegut, expedisc aquest edicte a fi que valga de notificació de forma deguda.  
  
Sueca, 30 de novembre de 2011.- El secretari judicial: Antonio Márquez Soler.